גבי אלדור

גבריאלה (גבי) אלדור (נולדה ב-26 בנובמבר 1941) היא במאית, כוריאוגרפית, רקדנית, מבקרת מחול, שחקנית, סופרת, מתרגמת ומרצה לתנועה ותולדות המחול.

ביוגרפיה
אלדור נולדה בתל אביב למשפחת הרקדניות אורנשטיין - מרגלית (סבתה), יהודית (דודתה) ושושנה (אמה), היא ינקה את אהבתה למחול בסטודיו של סבתה, שהיה הסטודיו הראשון שנפתח בארץ בשנת 1922.

כבר בילדותה הופיעה בהצגות תיאטרון בבית חינוך לילדי עובדים (בין השאר ב"הזמיר של מלך סין"), שם הכירה את אריק איינשטיין ובעקבותיו התגייסה לצה"ל ב-1959 והגיעה ללהקת הנח"ל. בלהקת הנח"ל שירתה תחת נעמי פולני.בתום השירות הצבאי פנתה ללימודי פילוסופיה וספרות אנגלית ב. במהלך הלימודים הכירה את פרופ' אריה זקס ונישאה לו ב-1964. השניים עברו להתגורר בשכונת אבו תור שבירושלים.
אלדור היא חברת הוועד המנהל באקדמיה למוסיקה ולמחול בירושלים.

אלדור ביימה בפסטיבל עכו ובפסטיבל חיפה להצגות ילדים בהצגות: "איפיגניה באאוליס", "סיפור יונה", "הערב רוקדים", "המלך ליר וסמטת הכיסאות הלבנים" (עם יגאל עזרתי), "נערות טולדו", "השולחן הכחול" (הצגה שזכתה בשנת 1995 בפרס המבקרים בפסטיבל חיפה להצגות ילדים), אופרה לילדים מאת אנדרה היידו והאופרה מריה מבואנוס איירס.

אלדור שיחקה בתיאטראות השונים בהצגות: "בית ברנרדה אלבה", "הרפתקה בקרקס", "עוץ לי גוץ לי", "אלוף הבונים", "גבעת ספון ריבר", "הנזירים", "המגילה", "האדרת", "הנסיכה טורנדוט", "החלון", "נישואים זה לא הכל", "מסתורים", "מחזור", "בלאי" ועוד. החל משנת 1974 היא עובדת בשיתוף עם רות זיו איל.

אלדור שיחקה בסרטים ותוכניות טלוויזיה: "ניני", "אסירי החופש", "שישים שעות לסואץ", "ירושלים ירושלים", "אני אוהב אותך רוזה", השמלה, "המשכנע בע"מ", "הזמנה לרצח", "בן לוקח בת" (1982), "החצר של מומו הגדולה", "פעמיים אברהם", "זעם ותהילה", "המגדלור" ו"פלורנטין".

בשנים 1987–1988 הגישה את "מקום טוב באמצע" - תוכנית רדיו בנושא תרבות ואמנות בגלי צה"ל בהגשה משותפת עם יצחק בן נר, מולי שפירא ואורלי יניב, וכן במהלך השנים הייתה חלק ממגישי "התוכנית לאם ולילד".

אלדור עיצבה כוריאוגרפיה להצגות: "כל אדם", "המבול", "הבכחאי", "עליסה בארץ הפלאות", "סוחרי גומי", "עלייתה ונפילתה של העיר מהגוני", ו"השביתה הגדולה" ותוכניות טלוויזיה כדוגמת "ריצ'רץ'".

בשנת 1990 אלדור הייתה לאחד ממקימי ומנהלי התיאטרון הערבי-עברי ביפו, יחד עם יגאל עזרתי והמנהל האמנותי אדיב ג'השאן, באותה שנה הנחתה במרכז סוזן דלל ערב התרמה לעמותת מיה ארבטובה.

בשנים 2005–2006 אלדור הייתה שופטת בעונות 1 ו-2 בתוכנית "רוקדים עם כוכבים".

בשנת 2011 הוציאה את ספרה "ואיך רוקד גמל?" בהוצאת רסלינג העוסק במשפחתה, אמה, דודתה וסבתה, אשר הביאו את המחול מגרמניה לישראל בשנות ה-20 ושנות ה-30.

בשנים 1977–1964 הייתה נשואה לפרופ' אריה זקס ולהם בת, דינה.

פרסים
פרס ראשון על בימוי ההצגה – סמטת הכיסאות הלבנים (1997), בשיתוף – יגאל עזרתי (פסטיבל עכו).
פרס גוטליב וחנה רוזנבלום מטעם עיריית תל אביב (1997), על שיצרה שפת תנועה תיאטרלית וכתיבתה כמבקרת וכמרצה בתחום המחול.

תרגום
רסמוס והנודד מאת אסטריד לינדגרן בהוצאת תל אביב: עם עובד, (1967)
 סודות ההרפיה: תוכנית בת 3 שלבים ללימוד טכניקת ההרפיה מאת מריאן קולר הוצאת תירוש, (1983)
ג'ונגל הערים מאת ברטולט ברכט בהוצאת רמת גן: מרכז ישראלי לדרמה, (1985)

קישורים חיצוניים


 אלדור גבי Aldor Gabi, באתר אוניברסיטת תל אביב
 כתבותיה של גבי אלדור, באתר "הבמה"


 טל גורדון, ריאיון - יוצרים בעקבות יוצרים, באתר הבמה, 3 בדצמבר 2013



הערות שוליים

קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:מבקרי מחול ישראלים
קטגוריה:שופטות תוכניות מציאות ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:חברות להקת הנח"ל
קטגוריה:רקדניות ישראליות
קטגוריה:זוכי פרס אריק איינשטיין: מחול
קטגוריה:ישראליות שנולדו ב-1941
קטגוריה:ישראלים שנולדו ב-1941